เดือนที่แล้วประจำเดือนไม่มา​ เดือนนี้ก็ยังไม่มาตรวจแล้วแต่ไม่ขึ้น2ขีด​ ก่อนตรวจ1อาทิตย์ได้กินยาpo-trimเนื่องจากกระเพาะปัสสาวะอักเสบ​ เกี่ยวกันไหมคะ
สวัสดีค่ะ หากได้ตรวจหาการตั้งครรภ์อย่างถูกต้องและพบขึ้น 1 ขีด ก็ไม่น่ามีการตั้งครรภ์เกิดขึ้นค่ะ ดังนั้นการที่ประจำเดือนยังไม่มา อาจเกิดจาก1. ความเครียด การทำงานหนัก พักผ่อนน้อย อดนอน นอนดึก อดอาหาร มีน้ำหนักลด หรือน้ำหนักเพิ่มขึ้นเร็ว2. ร่างกายมีการเจ็บป่วยไม่สบาย ซึ่งการเกิดกระเพาปัสสาวะอักเสบ ก็อาจเป็นสาเหตุได้ ส่วนการทานยา po-trim หรือยา co-trimoxazole ไม่น่าใช่สาเหตุค่ะ3. มีภาวะที่รังไข่ทั้ง 2 ข้างมีถุงน้ำขนาดเล็กจำนวนมาก เรียกว่าpolycystic ovary syndrome(PCOS)4. มีภาวะไทรอยด์เป็นพิษ5. มีพังผืดในมดลูก จากการเคยมีมดลูกอักเสบ6. เป็นเนื้องอกของต่อมใต้สมอง จะมีอาการปวดศีรษะและอาการผิดปกติของต่อมไร้ท่อต่างๆ ร่วมด้วยหากประจำเดือนขาดหายไปนานกว่า 3 รอบเดือน ควรไปพบแพทย์เพื่อหาสาเหตุค่ะ